
Tisztelt Képviselő-testület!

Az építésjogi szabályozási környezet módosítása során 2016. évben megjelent a településkép védelméről szóló 2016. évi LXXIV. törvény (továbbiakban:Tv.), valamint a törvény végrehajtási rendeleteként a módosított, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (IX. 8.) Kormányrendelet (továbbiakban: Korm. r.).
A Tv. értelmében minden településnek el kell készíteni a teljes közigazgatási területére a Településképi Arculati Kézikönyvet (továbbiakban: TAK), valamint a településkép védelmére vonatkozó helyi rendeletet (továbbiakban: R).
A Korm. r. szabályozza a TAK elfogadásának rendjét, partnerségi egyeztetés mellett.
Az elkészült  TAK tervezete 2017. december 29-én került feltöltésre a Lechner Tudásközpont egyeztető felületére. A Korm. r.-ben foglaltak alapján véleményezésében a Magyar Építész Kamara, a Nemzeti Média és Hírközlési Hatóság, a kulturális örökség védelméért felelős miniszter és az illetékes nemzeti park igazgatóság vesz részt.
A tervezetet a Magyar Építész Kamara, a Nemzeti Média és Hírközlési Hatóság véleményezte. A véleményeket előterjesztésemhez mellékelem.
A TAK tervezetét a  Magyar Építész Kamara által megfogalmazott észrevételeknek megfelelően átdolgoztuk, mely előterjesztésem melléklete. 
A TAK tervezete 2018. január 25-én partnerségi egyeztetésre került.
A Korm. r. értelmében a képviselő- testületnek a TAK elfogadásáról határozattal kell döntenie a R. elfogadása előtt.
Kérem előterjesztésem megvitatását és az alábbi határozati javaslat elfogadását.
Határozati javaslat:

Martfű Város Önkormányzat Képviselő-testületének
.../2018.(…….)határozata

Martfű Településképi Arculati Kézikönyvének elfogadásáról

Martfű Város Önkormányzatának Képviselő-testülete megtárgyalta Martfű Településképi Arculati Kézikönyvének elfogadására vonatkozó előterjesztést és az alábbiak szerint döntött:
Martfű Város Önkormányzatának Képviselő-testülete elfogadja Martfű Településképi Arculati Kézikönyvét, e határozat melléklete szerint.
 Értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben. 
4. Polgármesteri Hivatal Pénzügyi és Adóügyi Iroda
5. Polgármesteri Hivatal Műszaki Iroda

Martfű, 2018. február 12.
	
	Dr. Papp Antal
polgármester

